open-index/open-wikipedia-markdown huggingface dataset:
Fulda

**Fulda** er en by som ligger ved elven av samme navn, øst i den tyske delstaten Hessen, nær grensene til Thüringen og Bayern. Byen er forvaltningssentrum for landkretsen (*[[Landkreis]]*) Fulda og sete for bispedømmet Fulda. Pr. 31. desember 2007 har Fulda 64 097 innbyggere.
Fulda er også kjent som hjembyen til Tobias Sammet, frontfigur i Edguy og Avantasia. Også Edguys to gitarister kommer fra byen.

## Historie
Helt fra starten av kristendommens innføring i Tyskland under Frankerriket har Fulda vært et av landets sentrale religiøse sentre. Byens historie er således nært knyttet til Klosteret Fulda. Klosteret ble grunnlagt i 744 på oppdrag fra «Tysklands apostel» Bonifatius, som også selv ble gravlagt her i 754. Klosteret fikk i 774 status som rikskloster av Karl den store.

I 1114 ble Fulda for første gang omtalt som by (civitas).

Først i 1752 ble Fulda opphøyet til bispedømme av pave Benedikt XIV. Selve klosteret ble oppløst i forbindelse med sekularingen i 1802.

På Wienerkongressen i 1815 ble provinsen Fulda oppløst og kom først ett år under prøyssisk forvaltning, for deretter å bli avgitt til kurfyrstedømmet Hessen. Etter den østerriksk-prøyssiske krig i 1866 ble så Fulda sammen med kurfyrstedømmet Hessen en del av kongeriket Preussen.

## Referanser


## Eksterne lenker
*
Osnabrück

**Osnabrück** er en by i den tyske delstaten Niedersachsen i det nordvestlige Tyskland. 

## Bilder

Fil:Osnabrück aerial.jpg|Osnabrück sentrum
Fil:OSMarkt.JPG|Torget
Fil:Bürgergehorsam2.JPG|Tårnet Bürgergehorsam
Fil:Hotel Walhalla - Osnabrück 2008.jpg|Haus Walhalla fra 1690 (nå hotell)
Fil:Haus Tenge, Osnabrück 2008.jpg|Haus Tenge fra 1814


## Referanser


## Eksterne lenker
*
Frankenthal

**Frankenthal** er en by i regionen Pfalz i den tyske delstaten Rheinland-Pfalz. Byen ligger ca. 4&nbsp;km vest for Rhinen, midt mellom byene Worms og Ludwigshafen, ved en av Rhinens sideelver, Isenach. Per 31. desember 2010 har Frankenthal 46793 innbyggere.

## Historie
Stedet het opprinnelig *Franconodal*, og ble første gang omtalt i 772. Navnet henspiller på en frankisk bosetning fra slutten av det 5. århundre. Byens framvekst tok for alvor til i det 12. århundre, etter at *Erkenbert*, en adelsmann fra Worms, grunnla et augustinsk stift på stedet i 1119. Dette stiftet utviklet seg raskt til et næringsmessig og kulturelt sentrum i regionen. Frankenthal fikk offisiell status som by i 1577.

Mellom slutten av det 16. og begynnelsen av det 17. århundre, i forkant av trettiårskrigen, ble Frankenthal utbygd til den sterkeste festningen på vestsiden av Rhinen i kurfyrstedømmet Pfalz. Men i 1689, under den pfalziske arvefølgekrig, ble byen satt i brann av franske tropper og nesten fullstendig ødelagt.

En porselensfabrikk som startet opp i 1755 ble avviklet igjen etter 45 års drift, men dens produkter er fortsatt etterspurte som verdifulle antikviteter. Mellom 1770 og 1773 ble de to byportene Worms-porten (*Wormser Tor*) og Speyer-porten (*Speyerer Tor*) bygget, og disse er fortsatt bevart.

Fra 1798 til 1815, i kjølvannet av revolusjonskrigene, var Frankenthal under fransk styre. Deretter tilfalt byen, sammen med resten av Pfalz vest for Rhinen, kongedømmet Bayern.

Under den andre verdenskrig ble rundt 90 % av bykjernen ødelagt i et bombeangrep 23. september 1943.

## Offisielle partnerskapsbyer
*  **[[Colombes]]**, Frankrike, fra 26. oktober 1958
*  **[[Strausberg]]**, Tyskland (Brandenburg), fra 16. oktober 1990
*  **[[Sopot]]**, Polen, fra 17. april 1991

## Bilder

Frankenthal Klosterruine.jpg|Erkenbert-ruinen i sentrum
FT Erkenbertmuseum.jpg|Erkenbert-museet


## Referanser


## Eksterne lenker
*
Kaiserslautern

**Kaiserslautern** er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen ligger ved den store skogen Pfälzerwald, sentralt i området Pfalz. Næringslivet består av produksjon av bildeler og jern. Rådhuset i byen er 84 meter høyt og ble bygd i 1968.

Byen er kanskje mest kjent for fotballklubben 1. FC Kaiserslautern, som har vunnet den tyske serien fire ganger.

## Bilder

Fil:Fruchthalle kl.jpg|Frukthallen
Fil:Kaiserslautern Rathaus 1.JPG|Rådhuset
Fil:Kaiserslautern 18.JPG|Fritz-Walter-Stadion
Fil:Hbf Kaiserslautern.jpg|Jernbanestasjonen
Fil:Christmas Market Kaiserslautern 2009 Evangelische Pfarrkirche (Stiftskirche).JPG|Julemarked ved sognekirken

## Referanser

## Eksterne lenker
*
Landau

**Landau in der Pfalz** er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen er en såkalt kretsfri by og består av 8 bydeler (Arzheim, Dammheim, Godramstein, Mörlheim, Mörzheim, Nußdorf, Queichheim og Wollmesheim). Byen ble grunnlagt omkring år  1260, ble til by i 1274 og til riksby i 1291. 
 
## Økonomi
Byen Landau er betydelig påvirket av vindyrking og med 2039 hektar hele området er den største vin-voksende fellesskap i Rheinland-Pfalz.

## Den geotermiske pionérbyen Landau

I 2007 kom den første fungerende 3-megawatts geotermiske kraftstasjonen i Oberrheinische Tiefebene i drift.

## Bilder

File:Square in Landau.JPG|Landau torg
File:Festhalle Landau.jpg|Festhallen
File:Landau Stiftskirche.JPG|Stiftskirken
File:Court House in Landau.JPG|Rettsbygningen


## Referanser


## Eksterne lenker
*
Ludwigshafen

**Ludwigshafen am Rhein** er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen har omtrent 165&nbsp;000 innbyggere, og ligger ved vestbredden av Rhinen med byen Mannheim på den andre siden av elven. Sammen med Mannheim, Heidelberg og det omkringliggende området danner de området Rhinen-Neckar.

Ludwigshafen er kjent for kjemiindustri, blant annet holder BASF til her. Innen kultur finner man Staatsphilharmonie Rheinland-Pfalz og det kjente Wilhelm-Hack-Museum med sine flotte keramikkvegger, som ble laget av den katalanske kunstneren Joan Miró. Ludwigshafen er fødebyen til den tidligere tyske kansleren Helmut Kohl, filosofen Ernst Bloch og den tyske fjellklatreren Wolfgang Güllich.

Südweststadion idrettsstadion brukes i dag hovedsakelig til utendørskonserter i tillegg til at det er hjemmebanen til fotballaget FSV Oggersheim.

## Bilder

Ludwigshafenmitte ausderluft.jpg|Ludwigshafen sentrum
Ludwigshafen Rathauscenter 20120916.jpg|Rådhus-senteret
Ludwigshafen Friedrich-Engelhorn-Hochhaus 20100709.jpg|BASF


## Referanser


## Eksterne lenker
*
Charlotte (Nord-Carolina)

**Charlotte** er en by i den amerikanske delstaten Nord-Carolina. Den ligger i Mecklenburg County og er hovedsete i fylket. Charlotte er den største byen i Nord-Carolina, oppkalt etter prinsesse Sophie Charlotte av Mecklenburg-Strelitz. 

Byen har to kallenavn, *the Queen City* og *The Hornet's Nest*. Det første kallenavnet kommer av at byen er oppkalt etter en dronning. Det andre kallenavnet har opphav i den amerikanske uavhengighetskrigen, da britiske styrker under ledelse av Charles Cornwallis okkuperte Charlotte. I et folkeopprør greidde innbyggerne i byen å beseire Cornwallis og de britiske styrkene. Etter at Cornwallis var blitt jaget ut av Charlotte, skrev han i et brev at byen var «a hornet's nest of rebellion».

Charlotte hadde en sterk økonomisk utvikling i løpet av 1990 - og 2000-tallet. Økonomien har vært dominert av finanssektoren. Byen er USAs nest største finanssenter bak New York. Bank of America har sitt hovedkvarter i byen. Byen er USAs femte raskest voksende, og den raskest voksende på østkysten.  Til Charlotte er det knyttet et storbyområde som er det største mellom Washington D.C. og Atlanta og den sjette største i den sørøstlige regionen av USA. Charlotte storbyområde hadde i 2010 et innbyggertall på .

Fra 2. september 2012 var byen vertskap for Democratic National Convention 2012, Det demokratiske partiets nominasjonsmøte foran presidentvalget i 2012.

## Referanser


## Eksterne lenker
* 
*
Gießen

**Giessen** er en by i den tyske delstaten Hessen, i det vestlige Tyskland. Byen har rundt 76&nbsp;000 innbyggere og 24&nbsp;000 studenter.

## Bilder

Fil:Lahn giessen wassersport v s.jpg|Byen ligger ved elven Lahn
Fil:Stadttheater Giessen 2011.JPG|Byteateret
Fil:Gießen Altes Schloss 20070519.jpg|Det gamle slottet fra ca. år 1300
Fil:Giessen-Neues.Schloss.03.JPG|Det nye slottet fra 1539


## Referanser


## Eksterne lenker
*
Neustadt

**Neustadt** kan referere til:
* Neustadt an der Weinstraße
* Neustadt (Øst-Holstein)
* Neustadt i Sachsen
* Neustadt (Ontario), Canada
* Neustadt (Strasbourg), Frankrike
* Neustadt, en bydel Titisee-Neustadt i Tyskland
Pirmasens

**Pirmasens** er en by i den tyske delstaten Rheinland-Pfalz. Byen ligger knapt 20&nbsp;km fra grensen til Saarland og mindre enn 10&nbsp;km i luftlinje fra grensen til Frankrike. Per 31. desember 2007 hadde Pirmasens 41 875 innbyggere.

## Historie

Stedet ble første gang omtalt i 860 som *pirminiseusna*, en bosetning underlagt klosteret i Hornbach. Navnet stammer fra klosterets grunnlegger, den hellige Pirminius, som også er skytshelgen for regionen Pfalz.

Først i 1763 fikk Pirmasens byrettigheter, tildelt av grev Ludvig IX av Hessen-Darmstadt, som regnes som grunnleggeren av Pirmasens som by. Han bygget opp stedet som garnisonsby, og utstyrte den med en bymur, et slott, en eksersérplass, samt Europas største eksersérhall, nest etter den i St. Petersburg. Da grev Ludvig døde i 1790 ble garnisonen oppløst, og byens korte blomstringstid var dermed forbi.

I 1793, under revolusjonskrigene, beseiret Preussen og Braunschweig franskmennene i slaget ved Pirmasens, men dette forhindret ikke at byen kom under fransk herredømme fra 1793 til 1815. Deretter tilfalt Pirmasens kongedømmet Bayern, i likhet med resten av regionen Pfalz.

## Bilder

Feuerwache Pirmasens.jpg|Brannvakta
Carolinensaal Pirmasens Februar 2012.jpg|Carolinensaal
Pirmasens-Bahnhofstrasse 26-06-2015-gje.jpg|Bahnhofstrasse 26
Pirmasens-Pettenkoferstr. 10-Altersheim-ehemaliges Krankenhaus-12-Skulptur Achim Ribbeck 1993-gje.jpg|Tidligere sykehus
Pirmasens-Rheinberger-05-gje.jpg|Dynamikum
Pirmasens-Mozartstrasse-02-gje.jpg|Mozart gate
Pirmasens-Blocksbergstr 18-02-2015-gje.jpg|Blocksberg gate
Pirmasens-Teichstr 5 bis 13-2008-gje.jpg|Teich gate
Pirmasens-Zionskirche-04-gje.jpg|Sions kirke
Pirmasens-Naturfreundehaus Gersbachtal-02-2021-gje.jpg|Hus av naturvenner


## Referanser
 

## Eksterne lenker
*
Speyer

**Speyer** er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike.

I år 10 fvt. ble det anlagt en romersk militærforlegning, *Noviomagus*, her, og germanske stammer slo seg ned i *Civitas Nemetum*. I år 346 fikk Speyer en biskop. Byens navn nevnes tidligst i år 496 som *Spira*. 

I år 1030 la den saliske keiser Henrik IV ned grunnstenen til domkirken i Speyer. I 1294 mistet biskopen de fleste av sine tidligere rettigheter, og byen ble en fri by direkte underlagt keiseren. Den var sete for den tysk-romerske rikskammerretten fra 1527 til 1693. På riksdagen i Speyer i 1529 protesterte de evangeliske riksstendene mot de reformasjonsfiendtlige beslutninger som der ble truffet. Byen ble nesten ødelagt av franske tropper under den pfalziske arvefølgekrig i 1689, og først i 1698 begynte gjenoppbygningen. 

I 1792 ble den okkupert av franske revolusjonstropper, og forble under fransk herredømme frem til 1814. I 1816 ble byen kretshovedstad i Pfalz og sete for regjeringen for den bayerske rhinkretsen (senere Bayersk Pfalz). Mellom 1893 og 1904 ble det bygget en minnekirke til minne om den protestantiske protesten i 1529.

Domkirken i Speyer hører til UNESCOs liste over verdens kulturarv. I 1987 besøkte pave Johannes Paul II byen.

Speyer er vennskapsby med den britiske byen Spalding, den franske byen Chartres og den italienske byen Ravenna.

Byen feiret sitt 2000-årsjubileum i 1990 med tallrike utstillinger, konserter og andre arrangementer. Bl.a. George H.W. Bush og Mikhail Gorbatsjov besøkte byen etter invitasjon fra kansler Helmut Kohl.

## Bilder

150906-Speyer-07.jpg|Domen
Altpoertel.jpg|


## Referanser


## Eksterne lenker
*
Worms

**Worms** er en by i den tyske delstaten Rheinland-Pfalz, i det sørvestlige Tyskland, ikke langt fra grensen til Frankrike. Navnet har keltiske røtter: *Borbetomagus* betød «bosetning i et vannrinkt område». Dette ble antagelig latinisert til *Wormatia*, et navn som er belagt allerede på 500-tallet.

Worms er i dag en industriby og et senter for vindyrking. *[[Liebfraumilch]]* er ikke på langt nær eneste vinmerke fra området, men klart det mest kjente.

## Historie
Byen fantes før romertiden. Romerne under Drusus erobret den i år 14 f.Kr. De gav byen et regulært gatemønster og anla et forum og bygde templer for Jupiter, Juno, Mars og Minerva (det siste ble etter kristendommens ankomst ombygd til kirke). Worms var katolsk bispesete fra senest 614 til 1801. I 1184 gjorde byens befolkning seg uavhengig av biskopen og fikk status som fri by, bare underlagt keiseren.

I Frankerriket var Worms stedet for ett av Karl den stores palasser. Biskopene administrerte byen og området rundt. Den mest berømte av biskopene i tidlig middelalder var Burchard av Worms. 

Katedralen i Worms ble bygd i romansk stil, og er en av de fremste romanske kirker i Tyskland. Sammen med de romanske katedralene i nabobyene Speyer og Mainz er den en såkalt «keiserkatedral» (*Kaiserdom*). 

Worms var åsted for mange viktige begivenheter i Tysklands historie. I  1122 ble Wormskonkordatet undertegnet her. Og her møttes den tyske riksdagen i 1521, som endte med at keiser Karl V utstedte det berømte ediktet fra Worms, som erklærte Martin Luther som fredløs og kjetter. Worms var et tidlig senter for boktrykkerkunsten. I 1689 ble byen omtrent fullstendig ødelagt av franske tropper under niårskrigen (også kalt pfalziske arvefølgekrigen). 

Under annen verdenskrig ble byen hardt bombet to ganger i februar og mars 1945. Omtrent 60 % av byen ble ødelagt, innenbyen nesten fullstendigt.  

Worms hadde i århundrer en stor jødisk befolkning, og har en synagoge som kjennes fra år 1034, foruten Europas eldste bevarte jødiske gravplass. Den kjente jødiske tenkeren rabbi Meir av Rothenburg er en av byens sønner.

Byen er også en av de såkalte Nibelungen-byer (se Nibelungenlied).

## Referanser


## Eksterne lenker
*
Zweibrücken

**Zweibrücken** (lat. *Bipontium*, fr. *Deux-Ponts*) er en by i den tyske delstaten Rheinland-Pfalz, i det vestlige Tyskland, ikke langt fra grensen til Frankrike. Byen ligger ved Schwarzbach, en bielv til Mosel. Byen har drøyt  innbyggere (2005).

Blant framstående historiske bygg kan Alexander-kirken (med de fyrstliga gravene, inkludert den av svenske kongen Karl XI), Karlskirken samt det store slottet nevnes. Siden 1868 er slottet sete for *Pfälzisches Oberlandesgericht*.

## Referanser


## Eksterne lenker
*
Arne Rinnan

**Arne-Frode Rinnan** (født 11. november 1940 i Oslo) er kjent som kaptein på det norske skipet MS «Tampa», eid av rederiet Wilh. Wilhelmsen. 21. august 2001 reddet skipet hans 438 flyktninger, primært afghanere, fra en synkende båt ca. 75 nautiske mil nord for Christmasøya. Det etterfølgende forsøket på å sette av de skipbrudne i Australia forårsaket internasjonal debatt. Tampa ble bordet av den australske marinen og Rinnan mottok trusler fra australske myndigheter.

For sin handlemåte og prinsippfasthet fikk han flere nasjonale og internasjonale hederspriser. Rinnan ble i 2001 av kongen utnevnt til ridder av 1. klasse av Den Kongelige Norske Fortjenstorden. Den britiske avisen *[[Lloyds' List]]* og Nautical Institute utnevnte Rinnan til «årets kaptein». I 2002 ble kapteinen, sammen med mannskapet og rederiet Wilh. Wilhelmsen, hedret med Nansenprisen av FNs høykommissær for flyktninger. I april samme år ble Rinnan og den øvrige besetningen på MS «Tampa» hedret med den norske Plaketten for redningsdåd til sjøs.

Arne Rinnan pensjonerte seg sent i 2001 og bor sammen med sin familie på Kongsberg.

## Referanser
Gera

:*For elven med samme navn, se [[Gera (elv)]].*

**Gera** er en by i den østlige delen av den tyske delstaten Thüringen, nær grensene til Sachsen-Anhalt og Sachsen.

## Historie
Gera fikk bystatus på begynnelsen av 1200-tallet (før 1237). I 1450 ble Gera nær fullstendig ødelagt i den saksiske brødrekrigen. Fra det 15. århundre av opplevde byen likevel et oppsving i forbindelse med framveksten av tekstilindustrien, og var blant de rikeste byene i Tyskland i denne industriens storhetstid.

Ved to anledninger, i 1686 og 1780, ble Gera langt på vei ødelagt av branner.

Under industrialiseringen i det 19. århundre utviklet Gera seg både til et industrisentrum, og et trafikk-knutepunkt med tallrike jernbaneforbindelser.

## Severdigheter
* Det sentrale torget (*Markt*), med Rådhuset.

## Bilder

File:Gera - Johanniskirche.jpg|Johanneskirken
File:Gera Theater (2007).JPG|Gera teater
File:Gera-Orangerie.jpg|Orangeriet i Gera
Fil:Gera Rathaus 2008.JPG|Rådhuset i Gera


## Referanser

## Eksterne lenker
*
Suhl

**Suhl** er en by i den tyske delstaten Thüringen. Byen har om lag 44&nbsp;000 innbyggere (2003) og et areal på 102,7&nbsp;km². Den ligger i den sørlige delen av delstaten, omkring 60&nbsp;km sør for Erfurt.

## Bilder

File:Suhl-Kreuzkapelle.jpg|Det hellige kors-kapellet
File:Thuringia Suhl asv2020-07 img08 Town hall.jpg|Rådhuset
File:Thuringia Suhl asv2020-07 img22 PlDerDtEinheit.jpg|Kulturhuset


## Referanser


## Eksterne lenker
*
Landkreis Eichsfeld

**Landkreis Eichsfeld** er en krets i den nordvestlige delen av den tyske delstaten Thüringen. Områdets særlige preg skyldes at det i århundrer var en eksklave tilhørende fyrsterkebispedømmet Mainz. Dette vedvarte til 1803.

Alle de omliggende områdene var blitt lutherske under reformasjonen, men Eichsfeld forble nesten fullstendig katolsk. Katolsk tro og katolske skikker gav grunnlag for en dyp identitetsforståelse. Også i DDR-tidene forble det kirkelige liv i Eichsfeld relativt intakt. Det var det eneste område av noe størrelse i DDR med katolsk befolkningsflertall. 

Den senere kinesiske statsminister Zhou Enlai fikk i 1920-årene en utenomekteskapelig sønn med en tjenestepike fra Eichsfeld. Sønnen falt under slaget ved Stalingrad.

## Referanser


## Eksterne lenker
*
Greiz

**Greiz** er en by i Landkreis Greiz den tyske delstaten Thüringen, like ved grensen til Sachsen.

## Bilder

File:Fußgängerzone Greiz.JPG|En gågate i sentrum
File:Greiz Schlösser Unteres und Oberes Schloss oberhalb der Weißen Elster Foto 2009 Wolfgang Pehlemann Wiesbaden IMG 0796.jpg|Det øvre og nedre slottet
File:Rathaus Greiz.JPG|Greiz rådhus
File:Westernhagenplatz Greiz.JPG|Westernhagenplatz
File:Greiz ehemaliges Gymnasium neben unterem Schloss Lessingschule und Bibliothek Foto 2009 Wolfgang Pehlemann Wiesbaden IMG 0822.jpg|Gymnaset og biblioteket
File:Bahnhof Greiz.JPG|Jernbanestasjonen


## Referanser


## Eksterne lenker
* 
* Landkreis Greiz
Bad Kissingen

**Bad Kissingen** er en by og hovedsete i Landkreis Bad Kissingen, i *[[Regierungsbezirk]] [[Unterfranken]]* i det nordvestlige hjørnet av den tyske delstaten Bayern, nær grensen til Hessen. Den ligger ved elven Fränkische Saale sør for Rhön-fjellene.

Byen er berømt for sine helsebringende kilder (kurbad), som ble påvist i år 823. Som by ble Kissingen første gang omtalt i 1279.

Under Main-felttoget i den tyske krig i 1866, kjempet prøyssiske og bayerske tropper mot hverandre i «slaget ved Bad Kissingen».

Blant kurbadets mange prominente gjester var også rikskansler Otto von Bismarck, som besøkte byen gjentatte ganger. (Se også Kissingen-diktatet.) En av byens severdigheter er derfor Bismarck-museet.

Bad Kissingen er også kjent for sin årlige musikkfestival, *Bad Kissinger Sommer*.

Bad Kissingen har et areal på 69,42&nbsp;km², og hadde 21&nbsp;703 innbyggere per 2. januar 2007.

## Naturgitte forhold
### Klima



## Referanser


## Eksterne lenker
*
Berchtesgaden

**Berchtesgaden** er en by i den tyske delstaten Bayern, i det sydlige Tyskland. Den ligger i det sørlige distriktet Berchtesgadener Land nær grensen til Østerrike, rundt 30&nbsp;km sør for Salzburg og 180&nbsp;km sørøst for München. Den ligger nord for Nationalpark Berchtesgaden.

Byen blir ofte assosiert med det berømte fjellet Watzmann som med sine 2713&nbsp;m er det tredje høyeste fjellet i Tyskland (etter Zugspitze og Hochwanner) som er kjent blant fjellklatrere for sin Ostwand og for den dype innsjøen Königssee (5,2&nbsp;km²). En annen nevneverdig topp er Kehlstein-fjellet (1835&nbsp;m) med sitt populære Kehlsteinhaus (*Ørneredet*) som gir en spektakulær utsikt for besøkende. Kehlsteinhaus var en del av Hitlers Berghofkompleks.

Berchtesgaden var inntil 1802 sete for et fyrsteprosti. Sammen med nabolandsbyene utgjorde altså Berchtesgaden en selvstendig geistlig stat i Det tysk-romerske rike.

Berchtesgadens nabolandsbyer er Bischofswiesen, Marktschellenberg, Ramsau og Schönau am Königssee. Berchtesgaden er den minste byen i Tyskland med en togstasjon definert som hauptbahnhof.

## Dikternes fjellandsby

Både Henrik Ibsen og Jonas Lie yndet Berchtesgaden. Begge bodde de til leie hos vaktmester Anton Hasenknopf, ved Die Künl. 

Det såkalte Pfieselmesterhuset, hvor de begge bodde, lå i Bahnhofstraße 1. Huset er i dag forsynt med en plakett som forteller at de to norske dikterne hadde tilhold i huset. Teksten forteller (på norsk?) at over en periode på «20 somre bodde to norske poeter her - Henrik Ibsen, den store dramatiker i 1868, 1872, 1880 og 1882, og Jonas Lie i 16 somre fra 1882, hvor flere av hans romaner ble skapt». Det siste stemmer ikke, da Jonas Lie først kom i 1882. John Paulsen har skildret dette møtet med de ukentlige treff over et glass toddy, og har gjort rede for at Jonas og kona Thomasine Lie også var til stede i 1880.

## Referanser


## Eksterne lenker
*
Cham

**Cham** er en by i *Regierungsbezirk Oberpfalz* i den tyske delstaten Bayern, ca. 20 km fra grensen til Tsjekkia. Den ligger ved elven Regen, rundt 60 km nordøst for Regensburg, og betegnes som «porten» til skog- og fjellområdet Bayerischer Wald. Alternativt, ettersom elven Regen (=*regn*) går i en bue ved Cham, blir byen med et ordspill også betegnet som «byen ved regnbuen» (*Stadt am Regenbogen*).

Cham er sentrum for næringslivet i regionen Øvre Bayerischer Wald, og hadde per 31. desember 2007 et innbyggertall på 17 214.

## Referanser


## Eksterne lenker
*
Deggendorf

**Deggendorf** er en by i distriktet Niederbayern i den tyske delstaten Bayern, og ligger ved foten av Bayerischer Wald. Byen er forvaltningssentrum for landkretsen av samme navn. Den har et areal på  77,21&nbsp;km², og har   31&nbsp;421 innbyggere (2006).

Deggendorf ligger ved Donau, vel 70 km nedstrøms for Regensburg, ca. 60 km oppstrøms for Passau, og like ved sideelven Isars munning.

## Historie
Deggendorf er første gang omtalt i en kunngjøring av kong Henrik II vedrørende klosteret Niedermünster i Regensburg. Byen fikk tidlig strategisk betydning, ut fra sin beliggenhet ved et gammelt vadested i Donau. De slektene som har hersket i Bayern gjennom historien la derfor alltid vekt på å hevde sitt nærvær i byen. Deggendorf oppnådde bystatus mellom 1316 og 1320 og begynte da for alvor å tiltrekke seg mer av handelsvirksomheten fra det nærmeste omlandet.

På 1330-tallet ble byens jødiske samfunn utradert som følge av en pogrom.

Under trettiårskrigen, i årene 1633-34, døde 2/3 av befolkningen i Deggendorf av pest. Under de spanske og østerrikske arvefølgekrigene ble deler av byen satt i brann og ødelagt. I de påfølgende tiårene gjenoppsto byen, i den barokke stil som den fortsatt er preget av, særlig symbolisert ved det karakteristiske, høye kirketårnet *Grabkirchenturm*, oppført i 1722.

## Referanser


## Eksterne lenker
*
Dillingen an der Donau

**Dillingen an der Donau** er en by i *[[Regierungsbezirk Schwaben]]* i den vestlige delen av den tyske delstaten Bayern, nær grensen til Baden-Württemberg. Den ligger som navnet sier ved Donau, og er forvaltningssentrum for landkretsen av samme navn. 

Dillingen har 18 479 innbyggere (31. des. 2007).

## Historie
Byens opprinnelse skriver seg tilbake til en alemannisk bosetning.

De senere grevene av Dillingen slo seg ned i Donaudalen i det 10. århundre, og anla en borg som etter hvert kom til å gi opphav til Dillingens sentrum. I 1258 tilfalt byen Høystiftet Augsburg, og var senest fra det 15. århundre av og fram til sekulariseringen i 1803 residensby for biskopene av Augsburg. I 1551 ble Dillingen universitet grunnlagt av kardinal Otto Truchsess von Waldburg. Universitetet ble senere omgjort til et *lyceum* for utdanning av katolske teologer, som i sin tur ble til *Dillingens Filosofisk-Teologiske Høyskole* i 1923.

## Referanser


## Eksterne lenker
*
Erding

**Erding** er en gammel hertug-by i *Regierungsbezirk* Oberbayern i den tyske delstaten Bayern, og forvaltningssentrum for landkretsen av samme navn.

## Geografi
Erding ligger midt mellom byene Landshut i nordøst og München i sørvest, 40&nbsp;km fra München sentrum. På det tidligere myrområdet *Erdinger Moos*, ca. 14&nbsp;km nord for byen, ligger Münchens internasjonale lufthavn München lufthavn «Franz Josef Strauß».

## Historie
Erding ble tildelt byrettigheter av hertug Ludvig av Bayern i 1228. Byggingen av byens kjennemerke, bytårnet, ble påbegynt år 1300.

Under trettiårskrigen ble Erding to ganger (1632 og 1634) erobret, plyndret og satt i brann av svenskene. Resultatet ble hungersnød og utbrudd av pest. I krigens siste år, 1648, ble byen sågar gjort til hovedkvarter for den svenske generalen Carl Gustaf Wrangel.

## Næringsliv og forvaltning
I tillegg til München-flyplassen, som har vært av stor betydning for næringslivet i Erding, er byen også kjent for bryggeriet Erdinger, verdens største produsent av hveteøl.

Den nåværende bykommunen Erding, som har ca. 35 000 innbyggere, ble dannet 1. mai 1978 ved en sammenslåing av de tre kommunene Erding, Altenerding og Langengeisling.

## Referanser


## Eksterne lenker
*
Forchheim

**Forchheim** er en by i *[[Regierungsbezirk]]* Oberfranken i den tyske delstaten Bayern, med cirka 30 000 innbyggere. Byen ligger ved Rhein-Main-Donaukanalen, mellom Erlangen og Bamberg.

Forchheim omtales gjerne som «inngangsporten» til naturområdet *[[Fränkische Schweiz]]*.

## Vennskapsbyer
*  Le Perreux-sur-Marne (Frankrike)
*  Rovereto (Italia)
*  Roppen (Østerrike)
*  Pößneck (Tyskland)
*  Gherla (Romania)
*  Broumov (Tsjekkia)

## Bilder

Rathaus Forchheim.jpg|Rådhuset i Forchheim


## Referanser


## Eksterne lenker
*
Freising

**Freising** er en by i den tyske delstaten Bayern, i det sydlige Tyskland. Den ligger i landkretsen av samme navn, og er landkretsens administrasjonssentrum.

Byen ble i tidlig middelalder hertug- og bispesete (fra 738), og fikk som hovedstad i fyrstbispedømmet Freising stor betydning. Fra 1400-tallet tapte imidlertid byen betydning til München.

Freising ligger ved elven Isar 448 moh. Byen utmerker seg med sin middelaldergamleby, med romansk dom. Fra 811 til 1803 lå det et benediktinerkloster der (Weihenstephan), som fremdeles inneholder verdens eldste bryggeri.

Pave Benedikt XVI studerte i byen, var erkebiskop av *München og Freising* fra 1977 til 1982, og førte både byens våpen (den hellige Korbinians bjørn) og landkretsens (historisk fyrstbispedømmets) våpen (Freisings maurer) i sitt pavelige våpen. Som pave besøkte han byen i 2006.

## Bilder

Freising Neustift Klostergarten Sankt Peter und Paul.jpg|Neustift Klostergarten Sankt Peter und Paul


## Referanser


## Eksterne lenker
* 
* http://www.freisinger-seiten.de/
* http://www.dioezesanmuseum-freising.de
* http://www.weihenstephan.de
* Landkarten mit Radrouten
Fürstenfeldbruck

**Fürstenfeldbruck** er en by i distriktet med samme navn i den tyske delstaten Bayern, i det sydlige Tyskland

## Bilder

Fil:Amper,St. Magdalena (Fürstenfeldbruck)a.jpg|Sognekirken St. Magdalena
Fil:FFB Altstadt.jpg|Fra gamlebyen


## Referanser


## Eksterne lenker
*
Garmisch-Partenkirchen

**Garmisch-Partenkirchen** er en kommune (*Marktgemeinde*) i delstaten Bayern i det sydlige Tyskland, like ved grensen til Østerrike. Byen ligger vakkert til i de bayerske alper.

Det var olympiske vinterleker her i 1936, og alpint verdensmesterskap i 1978 og 2011. 
1. januar hvert år arrangeres det tradisjonsrike nyttårshopprennet i Olympiabakken, som inngår som renn nummer to i den tysk-østerrikske hoppuka.

Fra byen går Bayerische Zugspitzbahn opp til Tysklands høyeste fjell, Zugspitze. 

## Bilder

Fil:Garmisch 1.JPG|Rådhuset i Partenkirchen
Fil:Garmisch, Sankt Martin Kirche met apotheek 2012-08-15 15.20.jpg|Det gamle apoteket og kirken i Garmisch
Fil:Garmisch 5.JPG|Alpspitze og Waxenstein sett fra Garmisch
Fil:Garmisch-Bauernhaus.jpg|Gammelt våningshus i Garmisch

## Referanser

## Eksterne lenker
*
Günzburg

**Günzburg** er en by som ligger der elven Günz munner ut i Donau, vest i den tyske delstaten Bayern, nær grensen til Baden-Württemberg.I denne kommunen står Gundremmingen kjernekraftverk – som er Tysklands største verk med kapasitet til å levere 21 TWh, eller 3,5 % av landets kraftbehov. 

## Historie
Günzburg ble grunnlagt av romerne ca. år 70 e.Kr. som militærleiren (Castrum) *Guntia*, til forsvar av grensen ved Donau. Leiren tjente formodentlig til å sikre en viktig bro over elven, antakelig den siste som ennå var under romersk kontroll etter at alemannerne hadde drevet romerne tilbake fra Donaus nordre bredd ca. år 260. Broen blir omtalt som *Transitus Guntiensis* i en lovtale til regenten Konstantius I (Constantius Chlorus), Konstantin den stores far, i år 297. Det har vært gjort omfattende utgravninger av de romerske gravplassene, de største utgravde sådanne nord for Alpene, og resultatene kan tas nærmere i øyesyn i byens museum.

I 1065 ble byen første gang omtalt som *Gunceburch*. I 1301 kom byen under huset Habsburg, som bygde ut Günzburg til sentrum for markgrevskapet Burgau og tidvis for hele Vorderösterreich.

Ved freden i Pressburg i 1806 tilfalt Günzburg kongedømmet Bayern.

Günzburg er fødebyen til nazilegen Josef Mengele, kjent som «dødens engel».

## Severdigheter
Av interesse for turister er *Frauenkirche* (bygd av Dominikus Zimmermann), *markgreve-slottet* (det eneste som Habsburgerne bygde i Tyskland), *Reisensburg*, gamlebyen, og fritidsparken **[[Lego]]land Deutschland** (åpnet i 2002).

## Bilder

Guenzburg Kuehturm.jpg|Kutårnet i gamlebyen
Günzburg Frauenkirche 2013-08-10.jpg|Vår Frues kirke
Günzburg.JPG|Markedsplassen med det nedre tårnet i bakgrunnen
GuenzburgMarktVonOben.jpg|Markedsplassen sett fra det nedre tårnet


## Referanser


## Eksterne lenker
*
Ebersberg

**Ebersberg** er en by i *Regierungsbezirk* Oberbayern i den tyske delstaten Bayern, og forvaltningssentrum for landkretsen av samme navn. Byen ligger 33&nbsp;km øst for München.

## Historie
Ebersbergs historie er nært forbundet med *Kloster Ebersberg*. Klosteret ble grunnlagt i 934 av greven av Sempt-Ebersberg, og tilhørte først Benediktinerordenen. I 1595 ble benediktinerklosteret brakt til opphør av pave Klemens VIII, og anlegget ble overdratt til Jesuittordenen. I 1773 ble bygningen overtatt av Malteserordenen, og etter klosterets endelige oppløsning i 1808 havnet bygningen til slutt dels i statlig, dels i privat eie.

Ebersberg fikk bystatus i 1954, og har siden 1972 hatt lokalbaneforbindelse med München.

## Referanser

## Eksterne lenker
*
Eichstätt

**Eichstätt** er en by i *Regierungsbezirk* Oberbayern i den tyske delstaten Bayern. Byen ligger i naturpark-området Altmühl-dalen (etter elven Altmühl), like nord for Donau og rundt 23 km nordvest for Ingolstadt.

Eichstätt er mest kjent som hovedstad for bispedømmet av samme navn, og er også hovedsete for det *Katolske universitetet Eichstätt-Ingolstadt*. Med 13&nbsp;271 innbyggere (2006) er Eichstätt dermed Europas minste universitetsby.

## Historie

Mellom år 80 og 260 e.Kr. var Eichstätt en del av provinsen Raetia, og huset en mindre romersk bosetning hvis nøyaktige plassering ikke lenger er kjent. Det romerske grenseforsvarsanlegget Limes, som det fortsatt finnes tydelige spor etter, gikk like nord for Eichstätt. Etter at Limes mellom år 213 og 259 gjentatte ganger hadde blitt stormet av alemannerne, trakk romerne seg tilbake til sørsiden av Donau.

Opprinnelsen til bispedømmet Eichstätt går tilbake til rundt år 740. Da ble et kloster grunnlagt av Bonifatius, «Tysklands apostel», og den angelsaksiske misjonæren Willibald ble utnevnt som den første biskopen.

I trettiårskrigen ble Eichstätt, som da ble omtalt som katolisismens høyborg, erobret og plyndret av svenske styrker. Bykjernen ble 12. februar 1634 satt i brann og nesten fullstendig ødelagt.

Fram mot slutten av det 18. århundre ble byen så gjenoppbygd i barokk stil.

Under nasjonalsosialismen var biskop Konrad von Preysing det eneste overhodet for et katolsk bispedømme i Tyskland som vendte seg mot Rikskonkordatet, som i 1933 ble inngått mellom Vatikanet og den tyske NSDAP-regjeringen like etter at Adolf Hitler hadde blitt utnevnt til rikskansler.

## Bilder

Burg Willibaldsburg Garten.jpg|Oversikt over byen Eichstätt fra slottet Willibaldsburg


## Referanser


## Eksterne lenker
*
Haßberge

**Hassberge** er et distrikt (landkreis) i den tyske delstaten Bayern, i det sydlige Tyskland.


Fil:Burg Lichtenstein 14.jpg|Lichtenstein borg
Fil:Schloss Eyrichshof 05.jpg|Eyrichshof slott
Fil:Westansicht Schloß Gleisenau.JPG|Gleisenau slott
Fil:Luftbild-koenigsberg-bayern.jpg|Königsberg
Fil:Ebern Pfarrkirche 2.jpg|St. Laurentiuskirken


## Referanser


## Eksterne lenker
*
Kelheim

**Kelheim** er en by i den tyske delstaten Bayern, i det sydlige Tyskland. Den er administrasjonsby for Landkreis Kelheim i Regierungsbezirk Niederbayern. Kelheim ligger ved Donau og Main-Donaukanalen mellom Ingolstadt og Regensburg.

## Geografi
Byen ligger ved utløpet av slukten *[[Donaudurchbruch bei Weltenburg]]*, like etter der hvor Donau skjærer gjennom Fränkische Alb, nedenfor  Michelsberg, og ved Altmühls munning i Donau. Ved en elvesving ved Weltenburg ligger benediktinerklosteret Kloster Weltenburg

## Referanser


## Eksterne lenker
* 
* Nettsted med utførlig informasjon om Kelheims historie og severdigheter (tysk)
* Kelheims arkeologiske museum (tysk)
Kitzingen

**Kitzingen** er en by i delstaten Bayern i det sydlige Tyskland.

## Bilder

Kitzingen Stadtbild.jpg|Kitzingen ved elven Main
Kitzingen BW 5.jpg|Rådhuset fra 1563 og tårnet *Marktturm*


## Referanser


## Eksterne lenker
*
Kulmbach

**Kulmbach** (304 moh.) er en by i den tyske delstaten Bayern, i det sydlige Tyskland. 

Kulmbach fikk bystatus i 1135 samtidig som "Plassenburg" borgen i Kulmbach ble bebodd av Greve von Dießen-Andechs. Byen ligger i ett område som også kalles "Oberfranken" i Bayern. I området rundt byen Kulmbach dannes også den store elva Main. Gjennom Kulmbach passer "Weissmain"-hviteMain som sammen "Rotermain"-rødeMain blir til elva Main i Steinhausen. Kulmbach er også viden kjent i Bayern for ølbrygging, og den lille byen hadde inn i nyere tid 4 bryggerier. Øl er kultur i dette området av Tyskland og innenfor ca. 1,5 timer kjøring finnes 380 bryggerier. Kulmbach har i dag ca. 25 000 innbyggere som feirer markens grøde med en "Bierfest" ølfestival. Under denne festivalen taes merkenavnene til de nedlagte brygghusene frem for en kort ukes tid. Kulmbachs nærmeste større by er Bayreuth men en rekke mindre landsbyer ("Dörfer") sokner til Kulmbach.
## Referanser

## Eksterne lenker
*
Landsberg

Med **Landsberg** kan det siktes til

* Landsberg (Saalekreis), kommune i Sachsen-Anhalt
* Landsberg am Lech, som ligger i Bayern i Tyskland,
* Landsberg an der Warthe, som i dag ligger i Polen og nå heter Gorzów Wielkopolski
Unterallgäu

**Unterallgäu** er den nordligste region i landskapet Allgäu og en krets (*[[Landkreis]]*) i distriktet Schwaben i den tyske delstaten Bayern. 

Kretsens kommuner er (antall innbyggere i parentes):

Byen Memmingen hører geografisk til Unterallgäu, men er en «kreisfrei» by, dvs. hører ikke til noen krets.
## Referanser


## Eksterne lenker
*
Traunstein

**Traunstein** er en by i den tyske delstaten Bayern, i det sydlige Tyskland. Byen ligger ved elven Traun, som er en sideelv til Alz.

## Personer fra Traunstein
*Joseph Ratzinger, den senere pave Benedikt XVI, som ble født i Marktl am Inn, bodde i byen fra han var ti til han var seksten år 1937–1943. 
*Stefan Mross, musiker og programleder i fjernsyn.
*Tobias Angerer, langrennsløper.

## Referanser


## Eksterne lenker
*
Starnberg

**Starnberg** er en by i den tyske delstaten Bayern, og forvaltningssenter for landkretsen med samme navn. Byen ligger 25 km sørvest for München. Starnberg ble først nevnt i dokumenter fra 1226.

Byen ligger i et naturskjønt område ved Starnberger See og er et populært utfartsted for befolkningen i Münchenområdet. 
## Referanser

## Eksterne lenker
*
Schwandorf

**Schwandorf** er en by i den tyske delstaten Bayern, i det sydlige Tyskland. Byen hadde 27&nbsp;800 innbyggere i 2012.

## Bilder

Schwandorf aus der Luft.jpg|Schwandorf sett fra luften


## Referanser


## Eksterne lenker
*
Pfaffenhofen an der Ilm

**Pfaffenhofen an der Ilm** er en by i den tyske delstaten Bayern, i det sydlige Tyskland.
Byen er et administrativt sentrum i distriktet Pfaffenhofen. 

## Bilder

Pfaffenhofen-Rathaus.jpg|Rådhuset i Pfaffenhofen an der Ilm


## Referanser


## Eksterne lenker
*
Miltenberg

**Miltenberg** er administrasjonsby i landkreis Miltenberg i regierungsbezirk Unterfranken i delstaten Bayern i det sydlige Tyskland. Byen hadde i 2007 et innbyggertall på 9501, et areal på 60,18&nbsp;km², og ligger 129&nbsp;moh. Byens borgermester er Joachim Bieber (CSU).

Det opprinnelige Miltenberg ligger på venstre bredd av elva Main, og byen har ofte blitt skadet av oversvømmelser ved flom i Main. På begynnelsen av 1900-tallet vokste Miltenberg mot Landkäufen i nabokommunen, på Mains høyre bredd. Miltenberg ligger ved jernbanen fra Aschaffenburg til Wertheim (Maintalbahn).

## Kjente personer fra Miltenberg
* Joseph Martin Kraus &ndash; komponist

## Bilder

Blick_auf_Miltenberg.jpg|Miltenberg sett fra Main
Miltenberg AltesRathaus Mildenburg 2003.jpg|Den gamle bydel i Mildenburg


## Referanser


## Eksterne lenker
* 
* Fränkische Heunesäulen
* Museum der Stadt Miltenberg 
* Industriekultur im Landkreis Miltenberg
Fahnenjunker

**Fahnenjunker** (fanejunker) eller kadett betegner i Tyskland en soldat i laveste underoffisersgrad, som er under utdannelse til offiser. I den tyske marinen heter denne tjenestegraden Seekadett (sjøkadett).

I Sverige finnes spesialistoffisersgraden *fanjunkare*, tjenstegraden er siden 2009 plassert mellom fenrik og løytnant i det nye befalssystemet i Sverige.  

## Se også
*Fanejunker, i Norge tidligere en soldat i høyeste underoffisersgrad.
Mannheim

**Mannheim** er en by i den tyske delstaten Baden-Württemberg, i det sydvestlige Tyskland. Byen ligger ved elven Neckar, der denne har samløp med Rhinen.

## Historie
Mannheim er først nevnt i dokumenter fra 766, da med navnet *Mannenheim*. Navnet er tolket som "Mannos hjem", dvs. hjemmet til f.eks Her*mann*. Mannheim var en liten landsby gjennom middelalderen.
I 1606 beordret kurfyrsten Fredrik IV av Pfalz bygging av festningen Friedrichsburg og den tilhørende byen. Byen ble planlagt på tegnebrettet, ifølge det som var tidens ideal for byplanlegging.
I tredveårskrigen ble byen ca 1622 sterkt ødelagt. Og igjen ødelagt i 1689 i niårskrigen.

## Næringsliv
I Mannheim ligger det europeiske hovedsetet til byggemarkedkjeden Bauhaus, som har 220 varehus i 15 europeiske land. Byen er også kjent for at traktorprodusenten John Deere har fabrikk her. 

## Universitet og høyskoler
I Mannheim ligger en av Tysklands eldste handelshøgskoler, som nå er en del av byens universitet. Universitetet regnes som landets beste innen økonomi, rettsvitenskap, og samfunnsvitenskap. Universitetet er også ledende innen tysk språkvitenskap, på Leibniz-Institut für Deutsche Sprache. 

## Annet
Mannheims bykjerne kalles *die Quadratestadt*. Dette har ledet til at byen er en av de få i verden som adresserer bysentrum kvartalsvis, og ikke med gatenavn , som er det vanlige. Det er blitt ordnet i et koordinatsystem med tall og bokstaver. Noe som minner om dette finnes blant annet i Tokyo.

### Sport
Byen er hjembyen for ishockeylaget Adler Mannheim.

## Referanser


## Eksterne lenker
* 
* https://web.archive.org/web/20041120171521/http://www.rhein-neckar-guide.de/mannheim.html
Pforzheim

**Pforzheim** er en by i den tyske delstaten Baden-Württemberg, i det sydvestlige Tyskland.

Ernst Zündel kommer fra og bor i Pforzheim.

## Bilder

Luftbild_von_Pforzheim.jpg|Luftfoto av Pforzheim
PF82s.jpg|Utsikt over Pforzheim


## Referanser


## Eksterne lenker
*
Backnang

**Backnang** er en by i den tyske delstaten Baden-Württemberg, i det sydvestlige Tyskland, rundt 30&nbsp;km nordøst for Stuttgart. Byen har et areal på 39,37&nbsp;km², og har 35&nbsp;661 innbyggere (2006). Befolkningen har økt kraftig fra 1900 da byen hadde 7650 innbyggere.

Byen ble avstått til Württemberg av Baden (huset Zähringen) i 1325. Backnang var kjent som *Gerberstadt* på grunn av flere garverier samt lær-, ull- og klesfabrikker. Disse er i dag borte, i stedet er det telekommunikasjonsselskaper som Ericsson (tidligere AEG, Telefunken, ANT, Bosch og Marconi plc) og Tesat-Spacecom som råder grunnen. Byen har en interessant kirke kalt *Stiftskirche*, tidligere kirken til Backnangklosteret, som stammer fra det 12. århundre.

Årlig arrangeres *Strassenfest* den siste helga i juni. Den var grunnlagt som en gatefestival hvor lokale idrettsklubber og kulturelle lag tilbød mat og drikke. Festivalen åpnes med tradisjonelle kanonsalutter fra bytårnet kl. 18.00 fredag og slutter med *Zapfenstreich* mandag kl. 23.00. Strassenfest tiltrekker seg mer enn 100 000 besøkende i løpet av de fire dagene.

Et annet kulturelt høydepunkt er den årlige Murr-Regatta organisert av *Jugendzentrum*. Denne avholdes vanligvis to uker etter gatefestivalen. Regattaen er en konkurranse ned elva med selvlagte båter. Ved siden av prisen for den raskeste båten, tildeles en miljøpris for mannskaper som samler opp mest søppel, originalitetspris til det mest kreative mannskaper og fyllepris til det fulleste mannskapet. 
## Demografi

## Vennskapsbyer
Backnangs vennskapsbyer inkluderer:

## Eksterne lenker
*
Reutlingen

**Reutlingen** er en by i delstaten Baden-Württemberg i det sydvestlige Tyskland. Ifølge en telling fra mars 2007 har byen en befolkning på 109&nbsp;977. Byens hovedattraksjon er *Marienkirche*, en kirke i gotisk stil bygget i det 13. til 14. århundre. I 1726 var det en stor bybrann hvor nesten hele byen brant ned. Guttekoret Cappella vocalis kommer fra Reutlingen. Byen har ifølge Guinness rekordbok fått erklært Spreuerhofstraße som verdens smaleste gate, med en bredde på kun 0,31 meter.

## Vennskapsbyer
*  Aarau, Sveits 
*  Ellesmere Port and Neston, England
*  Dusjanbe, Tadsjikistan
*  Pirna, Tyskland
*  Reading, USA
*  Roanne, Frankrike
*  Szolnok, Ungarn

## Galleri

Fil:Reutlingen_04_%28RaBoe%29.jpg|En bygate med Tübinger Tor
Fil:Reutlingen,_Rebentalstraße_Ecke_Oberamteistraße,_im_Jahr_1278_als_steinernes_Haus_erbaut_und_1537_mit_einem_Fachwerk-Ausbau_erweitert.jpg|Lokalhistorisk museum
Fil:Reutlingen-naturkundemuseum.jpg|Naturvitenskapsmuseum
Fil:Portal im Heimatmuseumsgarten Reutlingen.jpg|En tidligere portal
Fil:Evangelische Marienkirche Reutlingen.jpg|Hovedtårnet til Mariakirken
Fil:Spitalhof und Spitalkirche Reutlingen.jpg|Inngangen til hospitalet
Fil:Reutlingen Stadtmauer.jpg|Gammel bymur
Fil:Stadthalle Reutlingen.jpg|Stadthalle Reutlingen
Fil:Reutlingen Gmindersdorf.JPG|Gmindersdorf
Fil:Zunftbrunnen Reutlingen.jpg|Zunftbrunnen


## Referanser


## Eksterne lenker
*
Böblingen

**Böblingen** er en by i den tyske delstaten Baden-Württemberg, i det sydvestlige Tyskland. Byen  har et areal på 
39,04&nbsp;km², og  har 46&nbsp;269 innbyggere (2006).

## Referanser


## Eksterne lenker
*
Emmendingen

**Emmendingen** er en by i den tyske delstaten Baden-Württemberg, i det sydvestlige Tyskland, cirka 14 kilometer nord for Freiburg im Breisgau. Byen er en og er den største byen i Emmendingen-distriktet med over  innbyggere. Den er også derfor sentrum for de omliggende områdene.

## Referanser


## Eksterne lenker
*
Freudenstadt

**Freudenstadt** («gledesbyen») er en by med ca. 24&nbsp;000 innbyggere i den tyske delstaten Baden-Württemberg, i det sydvestlige Tyskland. De nærmeste større byene er Karlsruhe i nord (ca. 60&nbsp;km) og Tübingen i øst (ca. 50&nbsp;km).

## Galleri

Fil:Freudenstadt_im_Schwarzwald.jpg|Utsikt over byen sett fra Friedrichsturm 
Fil:Landappbw 815698 1817 Klosterruine Kniebis.jpg|Ruinen av Kniebisklosteret
Fil:Kurhaus_Palmenwald,_Freudenstadt,_2009,_IMGP3140.jpg|Palmenwald hotell


## Referanser


## Eksterne lenker
*
Göppingen

**Göppingen** er en by i den tyske delstaten Baden-Württemberg, i det sydvestlige Tyskland.

## Bilder

Maerklin Factory 195013431.jpg|Fabrikkanlegget til Märklin & Cie. GmbH 
Göppingen_centre.jpg|Kirketårnet i Göppingen sentrum


## Referanser


## Eksterne lenker
*
Heidenheim

**Heidenheim an der Brenz** er en by i den tyske delstaten Baden-Württemberg, i det sydvestlige Tyskland.

## Vennskapsbyer
* Clichy, Frankrike, siden 1958
* St. Pölten, Østerrike, siden 1968
* Newport, Wales, siden 1981
* Sisak, Kroatia, siden 1988
* Döbeln, Tyskland, siden 1991
* Jihlava, Tsjekkia, siden 2002
* Cleveland, USA

## Referanser




## Eksterne lenker
*
Lörrach

**Lörrach** er en by i den tyske delstaten Baden-Württemberg, i det sydvestlige Tyskland.
Lörrach ligger midt i dalen Wiesental ved kanten av Schwarzwald og ved grensen mot Sveits. Gjennom dalen flyter elven Wiese, som flyter videre inn i Basel og der ut i  Rhinen.

Største arbeidsgiver i Lörrach er sjokoladefabrikken Milka.

## Bilder

Fil:Grossraum Basel.png|Baselområdet med Lörrach
Fil:Aerial_View_-_Burg_Rötteln4.jpg|Rötteln borg
Fil:Aerial_view_-_Lörrach_-_Milkawerk1.jpg|Milka-fabrikken


## Referanser


## Eksterne lenker
*
Tübingen

**Tübingen** er en by i den tyske delstaten Baden-Württemberg, administrasjonssete for Bezirk Tübingen, i det sydvestlige Tyskland. Byen med rundt 85&nbsp;000 innbyggere er en av de klassiske universitetsbyene i Tyskland og har et nydelig gammelt sentrum (Altstadt). Gjennom byen renner elven Neckar.

## Historie

Bosettingshistorien i Tübingen strekker seg tilbake til 12000&nbsp;f.Kr, men tross nærheten til den romerske grensen ved Neckar (Limes), var stedet uten betydning under romerne. Bynavnet *Tübingen* skriver seg fra folkevandringstiden, da tyske stedsnavn på -ing var svært vanlige. Byen fikk byrettigheter i 1231, mens Eberhart-karl-universitetet ble grunnlagt i 1477. Reformasjonen ble innført 1534, og i 1536 ble byen sete for et luthersk presteseminar.

I 1589 begynte astronomen Johannes Kepler sine studier ved universitetet i Tübingen. Byen gikk på 1600-tallet inn i en turbulent tid under tredveårskrigen, hvor katolikkene i løpet av 1620-årene gradvis gjenvant kontroll over Tübingen. I 1631 var området åsted for den konfesjonelle «kirsebærkrigen», og i det følgende var byen en kasteball mellom konfesjonelle, keiserlige og bayerske tropper, en kort tid også på svenske (1638) og franske (1647–49) hender.

I året 1789 grunnlaa Johann Friedrich Cotta den legendariske tyske avisen Allgemeine Zeitung, som var Tysklands ledende politiske avis på hele 1800-tallet. Poeten Friedrich Hölderlin bodde i Tübingen 1807-1843.

## Universitetet og stiftene
**ATTEMPTO** («Jeg forsøker det!») Historien til Eberhard-Karls-Universität begynner i 1477 da greve Eberhard im Bart (senere hertug av Württemberg) grunnla Bursen (Alte Burse, 1478) – det som senere skulle utvikle seg til et stort universitet med mange fakulteter. I dag har universitetet om lag 22&nbsp;200 studenter (2007), og befolkningen i Tübingen har den laveste gjennomsnittsalderen i hele Tyskland.

Blant annet var det her Philipp Melanchthon, Luthers nære medarbeider og opphavsmannen til den augsburgske konfesjon, som 16-åring innehadde sin første vitenskapelige undervisningsstilling som dosent i klassisk gresk.

**Stiftene** har vært nært knyttet til universitetet, og det eldste og mest kjente er Evangelisches Stift. Et stift er et i utgangspunktet et presteseminar, men i dag bor det alle slags studenter ved stiftene.

Evangelisches Stifts mest kjente studenter har vært astronomen Johannes Kepler, dikteren Friedrich Hölderlin, filosofen og teologen Georg Wilhelm Friedrich Hegel og filosofen Friedrich Wilhelm Joseph von Schelling. I moderne tid har betydningsfulle teologer som systematikeren og filosofen Eberhard Jüngel og nytestamentleren og hermeneutikeren Peter Stuhlmacher tilhørt stiftet.

Det finnes to andre stift som er mindre kjent, det katolske Wilhelmsstift og det pietistiske Albrecht-Bengel-Haus

## Referanser


## Eksterne lenker
* 
* Eberhard Karls Universität Tübingen
* Evangelisches Stift Tübingen